Hrvatski sabor
20040603

Ja ću pokušati odgovorit na repliku uvažene zastupnice, naravno znajući unaprijed da je ponekad nemoguće pomiriti dva oprečna stjališta. Ja mislim da kazneno pravo osim svih ovih bitnih stvari koje ono samo po sebi materijalno kazneno pravo regulira ima još jednu drugu svoju ulogu. i ona nije nebitna po mom skromnom mišljenju, a to je ono kakve mi poruke našoj javnosti koja ne mora i nije nužno stručna i niti je puno interesiraju nekakve pravne ili kazneno pravne rasprave stručne rasprave. Ne bih želio da se u bilo kom smislu, mi smo imali prilike u ovoj sabornici slušati dosta o proteklom vremenu o zlu droge u našem društvu, da se, pa i u najmanjem dijelu s ovog mjesta pošalje poruka svima onima, pogrešna poruka, dakle da se dekriminaliziraju dijela koja su vezana za drogu. To je prvo što ću kazati. A drugo, ako mi u ovom smislu, dakle mijenjamo određene norme materijalno pravnog karaktera, a zapravo obrazlažemo to da su nam sudovi pretrpani, pa onda ne mogu oni raditi svoj posao ili zbog toga što ne možemo primjeniti već postojeću odredbu članka 28. Kaznenog zakona, to po mom mišljenju niti sa stručnog aspekta, ajmo reći onako po narodski ne pije vodu. Hvala lijepa.